**ДОКЛАД ЗА**

**ДЕЙНОСТТА НА НЧ „ИСКРА -1959“,**

**СОФИЯ, ПРЕЗ 2023 ГОДИНА**

НЧ „Искра-1959“ е обществен информационен център за продължаващо образование и учене през целия живот в полза на местната общност.

Основна дейност на читалището и през изминалата 2023г беше библиотечната. Библиотеката разполага с – читалня, детски отдел, книгохранилище и мобилна библиотека.

Чрез поддържаната интернет страница, информираме жителите на квартала за всички нови книги, новости в мобилната ни библиотека и мероприятия, провеждани в библиотеката/читалището, а чрез създадената мобилна библиотека успяваме да разширим обхвата на читателите.

Мобилната библиотека обхваща голяма част от работещите жители в квартала, тъй като е с неопределено работно време. Те избират желаната от тях литература чрез периодично публикуване на предложения в страницата ни във фейсбук и след направена предварителна уговорка, получават избраните книги на адрес, в удобно за тях време. Връщането на заетата литература се осъществява или на място в библиотеката или с посещение на първоначалния адрес.

Поради липсата на библиотечен компютърен софтуер и през изминалата 2023г. продължаваме самостоятелно разработване на база данни за автоматизирана библиотека.

1. **БИБЛИОТЕКА**
2. **Статистически данни:**

* Библиотечен фонд към 31.12.2023г. – 15186 инвентарни единици
* Набавени библиотечни документи през 2023г. – 289
* Абонамент на периодични издания – 0
* Очислени библиотечни документи – 0
* Регистрирани читатели за 2023г. – 141, от които 33 са до 14-годишна възраст: новорегистрирани през 2023г. – 19 души.
* Брой посещения през 2023г. – 1908
* Заети библиотечни документи – 3037

1. **Финансов отчет на Библиотеката за 2023г.**

**ПРИХОДИ**

1. Приходи от проекти – 1229,61.
2. Дарения на книги от частни лица– 1635.59 лв

**РАЗХОДИ**

1. Разходи от бюджета за заплати – 17120 лв.
2. Разходи за закупуване на библиотечни документи – 0,00лв.
3. Разходи за абонамент - 0,00лв.
4. **КУЛТУРНА ДЕЙНОСТ ПРЕЗ 2023Г.**

През 2023г. се проведе традиционният празник на 24 Май под ръководството на читалищното Настоятелство и включаше: футболен мач на игрище с естествена настилка, с участието на г-н инж. Тодор Кръстев, кмет на СО-район Сердика; детско колоездена с награда и медали за първо, второ и трето място и лакумства за всички участници, както и конкурс за най-добра рисунка на асфалт; концертна програма с народен изпълнител и празнична почерпка. Една част от направените разходи за реализирането на празника, бяха компенсирани от направени дарения от местни фирми.

В началото на лятната ваканция организирахме групово четене на част от задължителната литература до 4 клас, участниците бяха малко, но по този начин информирахме деца и родители за наличието на детска литература в библиотеката.

През месец Декември поради липсата на средства за реализиране на коледно тържество, организирахме съвместно с родители групово четене на детски приказки в празнично украсената библиотека. Като родителите събраха средства и закупиха лакумства за всички деца, които те получиха на края на нашата среща.

Всички инициативи се реализират с помощта на дарители – фирми на територията на квартал „Орландовци” и средства на читалището.

1. **РЕМОНТНИ ДЕЙНОСТИ ПРЕЗ 2023Г.**
2. **Със собствени средства:**

* Подмяна на плътните панели на библиотечната врата със стъклени, за осигуряване видимост при затворена врата за зимния сезон, като за по-приветлив вид се поставиха и алуминиеви декоративни щори.
* Подмяна на един от старите дървени прозорци във фоайето с алуминиева дограма;
* Монтиране на охранителна система за видеонаблюдение, след вандалски прояви;
* Закупени нови енергоспестяващи осветителни тела за библиотеката, както и необходимите материали за освежаване на старите дървени вратите и парапети в цялата сграда.
* Сградата на НЧ „Искра-1959” е публична общинска собственост в отчайващо състояние. След подадена молба за подкрепа чрез имейл на 17.06.2022г до г-н инж. Тодор Кръстев, кмет на СО-район Сердика относно финансиране за ремонт и подмяна на покрива на читалищната сграда и след направен оглед от компетентен служител на Общината, който констатира, че покривът е за цялостна подмяна, с голяма надежда очаквахме през изминалата 2023г. този ремонт да бъде извършен.

ИЗГОТВИЛ: Лиляна Николова, секретар